Ministru kabineta noteikumu projekta
"Grozījumi Ministru kabineta 2010.gada 30.novembra noteikumos Nr.1075 "Valsts un pašvaldību institūciju amatu katalogs"" sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2011.gada 24.maija sēdes protokola Nr.32 3.§2.punkts |
| 2. | Pašreizējā situācija un problēmas | Kopš 2011.gada 1.janvāra pašvaldībās ir ieviesta darba samaksas sistēma, kas balstās uz amatu klasifikāciju. Veicot amatu klasifikāciju, Latvijas Pašvaldību savienība un atsevišķas pašvaldības ir vērsušās Valsts kancelejā ar lūgumu veikt grozījumus Ministru kabineta 2010.gada 30.novembra noteikumos Nr.1075 "Valsts un pašvaldību institūciju amatu katalogs" (turpmāk – Amatu katalogs), papildinot Amatu katalogu ar lielajām pašvaldībām raksturīgu amatu grupu līmeņiem, kā arī precizēt atsevišķu amata saimju amatu paraugaprakstus un līmeņus, tai skaitā saimei "28.4. Pašvaldības policija", "33. Radošie darbi", "46.Dzimtsarakstu pakalpojumi" atbilstoši pašvaldībās nodarbināto darbinieku amatu pienākumu sarežģītības un atbildības sadalījumam. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Valsts un pašvaldību institūciju amatu katalogā ir veikti precizējumi un papildinājumi, ievērojot Valsts un pašvaldību institūciju amatpersonu un darbinieku atlīdzības likuma 1.pielikumā noteiktos valsts un pašvaldību institūciju amatu saimju un apakšsaimju aprakstus. Grozījumi un papildinājumi Amatu katalogā ir veikti, ņemot vērā pašvaldību iesniegtos priekšlikumus, kuras ir norādījušas grūtības saklasificēt atsevišķas amatu grupas, kā arī nepieciešamību precizēt pašvaldībās esošo amatu saimju (piemēram, "28.4. Pašvaldības policija") paraugaprakstus un sadalījumu pa līmeņiem. Amatu katalogs ir papildināts ar Valsts kases iesniegtajiem priekšlikumiem par atbildības un darba sarežģītības nodalīšanu apakšsaimes "11.1. Finanšu tirgi un finanšu resursu vadība" III līmenī un "11.4. Valsts budžeta norēķini" III un IV līmenī.Ņemot vērā iepriekš minēto, noteikumu projekts paredz papildināt:- saimi "1. Administratīvā vadība" ar V C līmeni, norādot, ka līmenim noteiktās funkcijas veic ļoti lielas pašvaldības izpilddirektors;- saimi "2. Apgāde (iepirkšana)" ar III B līmeni, izdalot vecākajiem iepirkuma speciālistiem jaunu līmeni;-saimi "3. Apsaimniekošana" ar II C līmeni, iekļaujot atsevišķu līmeni pašvaldību institūciju apsaimniekošanas speciālistiem;- apakšsaimi "11.1. Finanšu tirgi un finanšu resursu vadība" ar III A un III B līmeni, ievērojot 2011.gadā notikušās izmaiņas Valsts kases veikto funkciju apjomā un sadalījumā;- apakšsaimi "11.4. Valsts budžeta norēķini" ar III C un IV C līmeni, ievērojot 2011.gadā notikušās izmaiņas Valsts kases veikto funkciju apjomā un sadalījumā;-saimi "51. Teritorijas plānošana" ar IV A un IV B līmeni, precizējot būvvaldēs nodarbināto amatpersonu pienākumu un atbildības sadalījumu un darba sarežģītību.Noteikumu projekts paredz precizēt: - apakšsaimes "12.1. Finanšu analīze un vadība iestādēs vai nozaru ministrijās" III A līmeni, nosakot, ka šajā līmenī ir klasificējams arī amats, kura veicēja pienākumos ir palīdzēt vadīt ministrijas finanšu plānošanas, prognozēšanas un analīzes procesus;- saimes "16. Iestāžu drošība " II B līmeni, paredzot, ka līmenim noteiktās funkcijas veic struktūrvienības vadītājs vai atbildīgais par drošības funkciju iestādē;- apakšsaimi "28.4. Pašvaldības policija", precizējot pašvaldības policijā nodarbināto amatpersonu pienākumu un atbildības sadalījumu un darba specifiku, kā arī līmeņiem noteikto vadības funkciju;  - saimes "29. Pedagoģijas darbības atbalsts" I līmeni, norādot, ka līmenim noteiktās funkcijas veic vecākie speciālisti izglītības jomā pašvaldībās;- saimes "33. Radošie darbi" I un III līmeni, precizējot līmeņu amatu paraugaprakstus atbilstoši pašvaldībās nodarbināto radošo darbinieku amatu pienākumiem;-saimi "46. Dzimtsarakstu pakalpojumi", precizējot līmeņu amatu paraugaprakstus atbilstoši pašvaldību dzimtsarakstu nodaļās nodarbināto darbinieku amatu pienākumiem.Ievērojot to, ka ar 2011.gada 1.decembri ir izveidota tiešās pārvaldes iestāde "Pārresoru koordinācijas centrs" (Ministru kabineta 2011.gada 25.oktobra rīkojums Nr.557 „Par Pārresoru koordinācijas centra izveidi un darbības uzsākšanas nodrošināšanu”), kas atrodas Ministru prezidenta pakļautībā, ir nepieciešams precizēt noteikumu projekta 16.punktu. |
| 5. | Projekta izstrādē iesaistītās institūcijas | Izstrādājot Amatu kataloga grozījumus, Valsts kanceleja bija izveidojusi darba grupu, kurā piedalījās Finanšu ministrijas, Rīgas reģiona pašvaldību darbinieku arodbiedrības, Latvijas Pašvaldību savienības, Rīgas un Ventspils pašvaldību, kā arī citu pašvaldību pārstāvji |
| 6. | Iemesli, kādēļ netika nodrošināta sabiedrības līdzdalība | Normatīvā akta projektam nav tiešas ietekmes uz sabiedrību  |
| 7. | Cita informācija | Nav |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Valsts un pašvaldību institūciju amatpersonas un darbinieki, uz kuriem attiecas Valsts un pašvaldību institūciju amatpersonu un darbinieku atlīdzības likuma 7.1pants un 11.panta pirmā daļa |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

Anotācijas III sadaļa – projekts šo jomu neskar.

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Tā kā noteikumu projekts papildina vairākas amatu saimes ar jauniem līmeņiem, vienlaikus Finanšu ministrija iesniegs Ministru kabinetā noteikumu projektu par grozījumiem Ministru kabineta 2009.gada 22.decembra noteikumos Nr.1651 "Noteikumi par valsts un pašvaldību institūciju amatpersonu un darbinieku darba samaksu, kvalifikācijas pakāpēm un to noteikšanas kārtību", nosakot jaunizveidotajiem līmeņiem atbilstošas mēnešalgu grupas |
| 2. | Cita informācija | Nav |

Anotācijas V, VI sadaļa – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts un pašvaldību institūciju amatpersonu un darbinieku atlīdzības likuma 7.1pantā un 11.panta pirmajā daļā noteiktās valsts un pašvaldību institūcijas |
| 2. | Projekta izpildes ietekme uz pārvaldes funkcijām | Normatīvā akta izpilde tiks nodrošināta anotācijas VII sadaļas 1.punktā minēto institūciju līdzšinējo funkciju ietvaros |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija | Nav |

Ministru prezidents V.Dombrovskis

Vizē:

Valsts kancelejas direktore E.Dreimane

14.11.2011

912

Medvecka 67082907

Baiba.Medvecka@mk.gov.lv